stanford-oval/wikipedia huggingface dataset:
פירוק נשק כימי
רקע

בעבר, השמדת נשק כימי נעשתה על ידי:
קבורה באדמה.
פיצוץ בבורות תת-קרקעיים.
שרפה
השלכה לים.
בשנת 1969 הוחלט על הפסקת זריקה לים. אמנת הנשק הכימי, שנכנסה לתוקף ב-1997, אוסרת על פיצוץ בבורות תת-קרקעיים וכן על שינוע חלק מהחומרים אל מחוץ לגבולות המדינות באמנה.
הידרוליזה

בשיטה זו הנוזל הכימי מעורבב עם חומר אחר היוצר תגובה כימית. התהליך מתבצע במכל נפרד עם מים חמים, והתמיסה מושרית במשך כמה שבועות. התגובה הכימית הורסת את המרכיב הפעיל ברעל, והופכת אותו לחומר שניתן לעבד שוב באמצעות שרפה, או בתהליך הדומה לטיפול במי שופכין. חלקי המתכת של הנשק מעובדים בנפרד בכבשן מתכות. בסיום התהליך מתקבל תוצר דמוי אבקה.
שיטה זו דורשת שינוע אל כבשנים מרכזיים. מפעלים רבים ברחבי העולם משתמשים בתהליך זה. ב-2013 החליט הארגון למניעת הפצת נשק כימי להשתמש בשיטה זו כדי לפרק את ארסנל הנשק הכימי של סוריה. אולם מאחר שאף מדינה לא הסכימה להעבירו לשטחה הוחלט, לראשונה, לבצע תהליך זה על גבי ספינה בים.
שרפה כימית

בשיטה זו משתמשים בתנורי ענק, אליהם מוכנסים הכימיקלים. ראשית, כלי הנשק מפורקים, ומנוקזים מהחומרים הכימיים על ידי רובוטים. הנוזלים מועברים למכלים נפרדים ולאחר מכן נשפכים לתנור מיוחד המשמש לשריפתם (°C‏ 1,093). תנור נפרד משמש לשריפת שאר חלקי הנשק (°C‏ 816 למשך 15 דקות). בתהליך זה משתחררים כמויות גדולות של חומרים רעילים. החומרים מועברים דרך מספר מסננים יבשים ורטובים ולאחר מכן משוחררים לאוויר דרך ארובות גבוהות.
תהליך זה נכנס לשימוש בארצות הברית ב-1990. ב-2013 השתמשה החברה השוודית Dynasafe בתהליך זה באמצעות מתקן דטונציה סטאטי (static-detonation chamber) שבנתה כדי לפרק את הנשק הכימי שנותר בלוב.
תא פיצוץ

בשיטה זו השמדת כלי הנשק מתבצעת במתקן סגור, המיועד לפירוק כל המרכיבים יחד.
שיטה זו שימשה ביפן להשמדת כלי נשק שנותרו בגבול הסיני וכן באירופה להשמדת תחמושת כימית ממלחמות העולם.
השיטה מחייבת את שינוע הכימיקלים לאתרים מרכזיים ולא מאפשרת להשמידם במקום.
ראו גם

פירוק נשק ביולוגי
הארגון למניעת הפצת נשק כימי
פירוק הנשק הכימי בסוריה
הערות שוליים

↑  ynet, הנשק הכימי הסורי יושמד על ספינה בים, באתר ynet, 30 בנובמבר 2013
↑   אריק שמידט, ניו יורק טיימס, במבצע חשאי שנמשך חודשים, הושלמה השמדת מצבורי הנשק הכימי של לוב, באתר הארץ, 3 בפברואר 2014
↑  http://www.dynasafe.com/
פלופיה

| --- | --- |
 אב:  תיאסטס 
 בן או בת זוג:  אטראוס 
 צאצאים:  אייגיסתוס 
 
פלופיה (יוונית עתיקה: Πελόπεια) היא דמות במיתולוגיה היוונית, בתו של תיאסטס ואם אייגיסתוס.
דמותה

תיאסטס, אבי פלופיה, שאף להיות מלך מיקנה. כדי להגשים שאיפה זו, הוא התחרה באחיו התאום, אטראוס. אשת אטראוס, איירופה, התאהבה בתיאסטס ונתנה לו את גיזת הזהב אשר הופקדה בידיה על ידי בעלה. תיאסטס ניצל זאת כדי להשיג את המלוכה, אך אטראוס הצליח בעזרת הרמס וזאוס להשיב את המלוכה לידיו. כדי לנקום באחיו, הזמין אטראוס את תיאסטס לסעודה והגיש לו את בשר בניו של תיאסטס, שהומתו ובושלו.
תיאסטס הנזעם חיפש דרך לנקום באחיו ואורקל אמר לו שאם ייוולד לו בן מבתו, פלופיה, הבן הזה יהרוג את אטראוס. תיאסטס עיבר את בתו ומזיווג זה נולד אייגיסתוס. פלופיה, הנכלמת מכך שהרתה לאביה, זנחה את התינוק, אך רועה צאן שמצא אותו מסר אותו לאטראוס מבלי שהם ידעו את זהות התינוק. אטראוס גידל את התינוק כאילו היה בנו, אך לאחר התבגרותו של אייגיסתוס, הגיע תיאסטס שגילה לו את מוצאו והסית אותו להרוג את אטראוס. אייגיסתוס רצח את אטראוס ויחד עם אביו תפס את המלכות.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
פתח הנשימה

פתח הנשימה של דולפין
פתח נשימה כפול בצורת V של לוויתן אפור
פתח הנשימה הוא חור בחלק העליון של הראש בבעלי-חיים מסוימים, שדרכו מתבצעת נשימת אוויר. אצל לווייתני מזיפות, למשל, קיימים שני חורים. הפתח הוא הומולוגי לנחיר של יונקים אחרים. המיקום האחורי של פתח הנשימה מפחית למינימום את האנרגיה הנצרכת בעת נשימה על פני המים. כאשר הלווייתנים מגיעים אל פני המים כדי לנשום, הם מוציאים אוויר בכוח דרך פתח הנשימה. פעולה זו נראית לעיתים קרובות מרחוק כשפריץ לבן.
מטרה ומנגנון

שקי אוויר (אנ') מתחת לפתח הנשימה מאפשרים ללווייתנים להפיק צלילים לתקשורת, ועבור לווייתני שיניים, בביצוע איכון הד שקי האוויר הללו מלאים באוויר, שמשוחרר שוב כדי להפיק צליל באופן דומה לשחרור אוויר מבלון. כאשר לווייתנים צוללים מתחת למים פקק האף שלהם מכסה את מעבר האף אל פתח הנשימה. השרירים השולטים בפקק האף רפויים בזמן זה, אך כאשר הלוויתן עולה לאוויר השרירים הללו מתכווצים ומאפשרים לפתוח את פתח הנשימה.
ללווייתני מזיפות יש שני פתחי נשימה הממוקמים בצורת V ואילו ללווייתני שיניים יש רק חור נשיפה אחד. חור הנשיפה של ראשתן גדול-ראש ממוקם משמאל לאזור הקדמי של החוטם, והוא למעשה נחיר שמאל שלו, בעוד שלנחיר הימני אין פתח.
הערות שוליים

↑  "Whale evolution: The blowhole". 18 במרץ 2008. {{cite web}}:  (עזרה)
פתיחת וור

פתיחת וור (או פתיחת חציר האחו) היא פתיחת שחמט לא שגרתית שבה לבן פותח במסע:
א4
היא נקראת על שם שחקן השחמט האמריקאי פרסטון וור, ששיחק פתיחות נדירות לעיתים תכופות. פתיחת וור נחשבת לפתיחה נדירה ולכן מוגדרת A00 באנציקלופדיית פתיחות השחמט.
רעיון הפתיחה

פתיחת וור תוקפת את משבצת ב5 ומכינה להוציא את הצריח שבמשבצת א1 למשחק. המשבצת ב5 אינה חיונית למהלך המשחק, ואם שחור ישחק 1...ה5, הרץ השחור במשבצת ו8 ימנע את פיתוח הצריח הלבן לזמן הקרוב. התגובה 1...ה5 גם צוברת מרחב עבור השחור בכך שכובשת את מרכז הלוח, מטרה טיפוסית לרוב הפתיחות שפתיחה זו מתעלמת ממנה לחלוטין. בנוסף המסע א4 מחליש את צד המלכה של הלבן ומונע ממנו לעשות הצרחה אפקטיבית בצד המלכה. בפתיחת וור משחקים בדרך כלל רק שחקנים שחדשים לגמרי לעולם השחמט.
שחקן המנוסה בפתיחת וור לעיתים יענה לתגובה 1...ד5 או 1...ה5 ב-2.ד4 או 2.ה4, בעיקר, מכיוון שהגנה סקנדינבית הפוכה או גמביט אנגולד לא יהיה בטוח במצב הזה. בשלב מאוחר יותר במשחק, השחור כנראה יבצע א5, שיכין את צאת הצריח במסע צא4 (כי במסע צא3??, ...ר:א3 פ:א3 עם יתרון מוחלט לשחור).
באליפות העולם 2012 בבליץ, אלוף העולם מגנוס קרלסן פתח במסע 1.א4 נגד יריבו טיימור רג'אבוב בעליצות, כאשר אמר לו באליפות הבליץ שנתיים קודם לכן "כולם נעשים עייפים. אתה יכול אפילו לפתוח עם 1.א4 ועדיין לנצח". המשחק התפתח לסוג של פתיחת ארבעת הפרשים שבה קרלסן הצליח להגיע ליתרון בסופו של דבר.
וריאציות

לפתיחה זו יש מספר וריאציות מוכרות. חלק מהמפורסמות יותר מהן:
1...ה5 2.ח4 – וריאציית הסרטן. וריאציה זו לא עושה כלום כדי לעזור למצבו של הלבן, ורק עושה את מצבו גרוע יותר.
1...ה5 2.א5 ד5 3.ה3 ו5 4.א6 – גמביט וור.
1...ב6 2.ד4 ד5 3.פג3 פד7 – גמביט קולון.
1...ב5 2.א:ב5 רב7 – גמביט הכנף של פתיחת הוור.
1...א5 – הווריאציה הנדירה יותר, וריאציה סימטרית.
הערות שוליים

↑  Grischuk wins 2nd World Blitz title in Astana (VIDEOS) | ChessVibes, www.chessvibes.com (ארכיון)
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
פלופנאזין

| --- | --- |

 שם IUPAC
 2-[4-[3-[2-(trifluoromethyl)-10H-phenothiazin-10-yl]propyl]piperazin-1-yl]ethanol
 שמות מסחריים בישראל
 פלודקאט
 נתונים כימיים
 מסה מולרית:  437.174868 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  2.7%
 מטבוליזם:  לא ידוע
 זמן מחצית חיים:  15 שעות
 הפרשה:  בשתן ובצואה
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 סיכון לתלות:  נמוך
 דרכי מתן:  אוראלי, שרירי
 מזהים
 קוד ATC:  N05AB02 
 מספר CAS:  69-23-8
 PubChem:  3372
 ChemSpider:  3255
 
פלופנאזין (Fluphenazine) היא תרופה אנטי-פסיכוטית טיפוסית המשמשת בעיקר לטיפול בסכיזופרניה, במאניה, בשיטיון ובמחלות נפש אחרות המלוות בפסיכוזה. 
התרופה משווקת בישראל תחת השם פלודקאט, והיא נמצאת ברשימת התרופות החיוניות של ארגון הבריאות העולמי.
תופעות לוואי:
תנועות מעוותות או בלתי נשלטות של העיניים, השפתיים, הלשון, הפנים, הזרועות או הרגליים.
קשיחות בצוואר, לחץ בחזה, קשיי נשימה או בליעה.
חולשה פתאומית או תחושה לא טובה, חום, צמרמורות, כאב גרון, חניכיים נפוחות, כאבי פה, כאבים בעת בליעה, פצעים בעור, תסמיני הצטננות או שפעת, שיעול, שטפי דם קלים או דימום.
תחושת התעלפות (ואף עילפון), דופק איטי, דופק חלש, נשימה איטית.
התקפי עוויתות.
ראייה מטושטשת, כאבי עיניים, ראיית הילות סביב אורות.
שתן כהה, צואה בצבע חימר, צהבת (הצהבה של העור או העיניים).
הערות שוליים

↑  פלופנאזין באתר infomed
↑  רשימת התרופות החיוניות של ארגון הבריאות העולמי משנת 2017
↑  Drugs.com, Fluphenazine
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פתיחת דספרז

פתיחת דספרז היא פתיחת שחמט המתחילה במסע:
ח4
הפתיחה נקראת על שם שחקן השחמט הצרפתי מרסל דספרז. בדומה לפתיחות נדירות אחרות, 1.ח4 כמו פתיחת קאדאס (על שם שחקן השחמט ההונגרי גאבור קאדאס), פתיחת אנטי-בורג, פתיחה סמוראית והתקפת רייגן (בספרו, Unorthodox Chess Openings, של שחקן השחמט אריק שילר משתמש בשם זה כשם לעג כלפי רונלד רייגן, מכיוון שהמסע 1.ח4 הוא "ללא כל מוטיבציה ויוצר חולשות רק בשביל הבטחות סתמיות ופוטנציאל עתידי").
בגלל היות הפתיחה משוחקת לעיתים רחוקות, היא נחשבת לפתיחה נדירה, ומוגדרת A00 על ידי אנציקלופדיית פתיחות השחמט.
עקרונות

בדומה ל-1.א4, פתיחת וור, 1.ח4 הוא מסע שלא תורם כלל להשתלטות או תקיפה על משבצות המרכז, ועושה מעט מאוד בשביל פיתוח. הכלי היחיד המשוחרר עקב המסע הוא הצריח, וכלי זה אינו מפותח בדרך על ידי זה שמוציאים אותו למשבצת ח3. בנוסף, 1.ח4 מחליש את צד המלך של הלבן. מכל הסיבות האלו, המסע 1.ח4 הוא בין המסעות הנדירים ביותר מתוך 20 המסעות הראשונים האפשריים ללבן.
שחור מגיב בדרך כלל בתפיסת המרכז עם המסעות 1...ה5 או 1...ד5 (1...ד5 מונע גם מהצריח הלבן לצאת למשבצת ח3 כי הוא תוקף משבצת זו), גם המסע 1...פו6 אפשרי. אמנם, המסע 1...ז6, במטרה לעשות פיאנקטו לרץ למשבצת ז7, הוא נדיר יותר בגלל שלבן יכול לשבור את מבנה הרגלים של השחור עם המסע 1...ח5, ואז המסע 1.ח4 אף יהווה יתרון ללבן.
רב-האמן דוד ברונשטיין ציין פעם שהכיר שחקן רוסי שתמיד פתח עם 1.ח4 וניצח כל משחק. נקודתו הייתה שלאחר 1... ה5 2.ז3 ד5 3.ד4! ה:ד4 4.מה:ד4 פג6 5.מהד1 פו6 6.פח3! רה7 7.פו4 0-0 8.רז2 הפרש במשבצת ו4 נמצא במקום טוב והלבן נמצא בעמדה טובה. למרות זאת, שחור בדרך כלל לא ישתף כל כך הרבה פעולה.
לקריאה נוספת

Dunnington, Angus., Winning unorthodox openings, London: Everyman Publishers, 2000
Schiller, Eric., Unorthodox chess openings, 2nd ed, New York: Cardoza Pub., 2003
הערות שוליים

↑  McDonald, Neil., Concise chess openings, London: Everyman Chess, 2001, עמ' 301
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
פתיחת דורקין

פתיחת דורקין או התקפת הנתרן היא פתיחת שחמט שמשוחקת לעיתים נדירות ומתחילה במסע:
פ–א3
פתיחת דורקין נקראת על שמו של רוברט ג'יימס דורקין (1923–?) מניו ג'רזי. את השם התקפת הנתרן (מכונה כך בספרו של אריק שילר, Unorthodox Chess Openings) מגיעות מצורת הרישום האלגברית של המהלך הראשון בלטינית 1.Na3, כאשר Na הוא הסמל הכימי של יסוד הנתרן. על פי מאגרי מידע שונים, מסע ראשון זה נחשב לנדיר ביותר ובמקום האחרון בפופולריות שלו מתוך 20 מהלכים ראשונים חוקיים ללבן.
פתיחת שחמט זו נחשבת פתיחה נדירה ועקב כך מוגדרת A00 באנציקלופדיית פתיחות השחמט (ECO).
אסטרטגיה

פיתוח מגושם זה של הפרש בצד המלכה עושה מעט מאוד בשביל לצבור יתרון ללבן במהלך הראשון. מהמשבצת א3 אינו משפיע כלל על המרכז וטווח השפעתו מצומצם ביותר. סביר להניח שלבן יזיז שוב את הפרש שלו במהלכים הקרובים, אולי על ידי הזזתו למשבצת ג4 או על ידי אכילת רגלי בחזרה (משחק לדוגמה 1...ד5 2.ג4 ד:ג4 3.פ:ג4) או על ידי הזזת הפרש למשבצת ג2. אם זו תוכניתו של הלבן, פתיחה חזקה יותר תהיה 1.ג4 (הפתיחה האנגלית). ככזו, פתיחה זו היא כנראה הכי טובה כדרך להימנע מהכנות הפתיחה. מצד שני, ישנן דרכים טובות הרבה יותר להימנע מהכנות הפתיחה של היריב, כגון קידום הפרש לשם שינוי למשבצת ג3, שתיתן לו שליטה טובה יותר במרכז ושליטה רחבה יותר בלוח.
לקריאה נוספת

Dunnington, Angus., Winning unorthodox openings, London: Everyman Publishers, 2000
Schiller, Eric., Unorthodox chess openings, 2nd ed, New York: Cardoza Pub., 2003, עמ' 454
Benjamin, Joel, 1964-, Unorthodox openings, 1st Collier books ed, New York: Collier Books, 1987, עמ' 103-104
Hooper, David and Kenneth Whyld. "Durkin Opening." Oxford Companion to Chess. Oxford: Oxford University Press, 1992. 117.
הערות שוליים

↑  דוגמאות למאגרי מידע: https://www.chess.com/explorer, https://www.365chess.com/opening.php.
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
פתח הריגה

פתחי הריגה בשער כניסה לטירה
פתחי הריגה בתקרת מעבר בשער טירה
המחשה של שימוש בפתח הריגה בטירה בריטית
פתח הריגה (אנגלית: Murder-hole; צרפתית: Meurtrière או Assommoir) הוא פתח בתקרת מעבר מקורה במצודה, בדרך כלל בתקרת מעבר בשער דרכו יכולים לוחמי חיל המצב לירות חיצים, להשליך חפצים או לשפוך נוזלים על אויב שפרץ את דלתות השער החיצוני.
פתחים מיוחדים שנקבעו מעל שער הכניסה החיצוני ובמגדלים איפשרו למגינים לכסות באש את קו החומה ונקראים משיקולי.
ראו גם

מבצר
ביצורים
טירה
לקריאה נוספת

David Nicolle. Crusader Castles in the Holy Land 1097-1192 (Fortress) Osprey Publishing 2004
David Nicolle. Crusader Castles in the Holy Land 1192-1302 (Fortress) Osprey Publishing 2005
Adrian J. Boas Archaeology of the Military Orders. Taylor & Francis, Inc. 2006
פיירי פולמאר

| --- | --- |

 מאפיינים כלליים
 סוג:  מטוס קרב
 ארץ ייצור:  בריטניה בריטניה
 יצרן:  פיירי אוויאיישן
 טיסת בכורה:  13 בינואר 1937
 תקופת שירות:  1940–1945 (כ־5 שנים)
 צוות:  2
 יחידות שיוצרו:  600
 משתמש ראשי:  בריטניה בריטניה זרוע האוויר של הצי המלכותי הבריטי
פיירי פולמאר (באנגלית: Fairey Fulmar; פולמאר באנגלית פירושו: יסעור שחפי) היה מטוס קרב בריטי חד-כנפי ודו-מושבי לפעולה מסיפון נושאת מטוסים, אשר שימש את זרוע האוויר של הצי המלכותי הבריטי במהלך מלחמת העולם השנייה. 600 מטוסים מדגם זה נבנו עבור הצי הבריטי על ידי חברת פיירי אוויאיישן (Fairey Aviation) בין ינואר 1940 לדצמבר 1942. הפולמאר פותח מאב טיפוס שתוכנן ב-1934 ונועד לשמש כמחליף למפציץ הקל, הפיירי באטל. על אף שביצועיו של המטוס (שדמו לביצועי הבאטל שאותו אמור היה להחליף), כמו מהירות וכושר נסיקה, היו חלשים, הוא נחשב למטוס אמין וקשיח, בעל טווח טיסה ארוך ומערכת חימוש יעילה בת שמונה מקלעים. הפולמאר נחשב כמטוס הקרב החד-כנפי האמיתי הראשון שתוכנן לפעולה מספינות הצי המלכותי.
שירות

בריטניה הממלכה המאוחדת
חיל האוויר המלכותי - טייסת מס' 273
זרוע האוויר של הצי המלכותי - 23 טייסות הפעילו את הפולמאר במגוון תפקידים, כמטוס קרב, סיור ואימון.
מפרט טכני (פיירי פולמאר סימן II) > מאפיינים כלליים

צוות: 2 (טייס ונווט/מפעיל רדיו)
אורך: 12.25 מ'
גובה: 4.27 מ'
מוטת כנפיים: 14.13 מ'
שטח כנף: 32 מ"ר
משקל ריק: 3,182 ק"ג
משקל מטען מרבי: 4,387 ק"ג
משקל המראה מרבי: 4,627 ק"ג
מנוע: בוכנה מקורר נוזל, 1 X רולס-רויס מרלין 30, 12 צילינדרים (V-12)‏ 1,300 כ"ס
מפרט טכני (פיירי פולמאר סימן II) > ביצועים

מהירות מרבית: 438 קמ"ש בגובה 2,200 מטר
טווח: 1,255 ק"מ
סייג רום: 8,300 מ'
עומס כנף: 137 ק"ג/מ"ר
מפרט טכני (פיירי פולמאר סימן II) > חימוש

מקלעים: 8 X ‏7.7 מ"מ בראונינג
פצצות: 2 X ‏45 ק"ג או 110 ק"ג
לקריאה נוספת

Brown, David. Aircraft Profile No. 254: Fairey Fulmar Mks I & II. Profile Publications Limited; 1st edition (1973). ASIN B000L3VT2O
Thomas, Andrew. Royal Navy Aces of World War 2. Osprey Publishing, 2007. ISBN 1846031788
הערות שוליים

1 2 3 4  Bishop, Chris. The Encyclopedia of Weapons of World War II. Sterling Publishing Company, Inc., 2002. ISBN 1586637622. עמוד 402
1 2 3 4  Frédriksen, John C. International Warbirds: An Illustrated Guide to World Military Aircraft. ABC-CLIO, 2001. ISBN 1576073645. עמוד 110
1 2 3 4 5 6  Thetford, Owen Gordon. British naval aircraft since 1912. Putnam, 1982. עמודים 158-160
1 2  Winchester, Jim. World's Worst Aircraft. The Rosen Publishing Group, 2008. ISBN 1404218378. עמודים 12-13
↑  Chant, Chris. Bishop, Chris. Aircraft Carriers. Zenith Imprint, 2004. ISBN 0760320055. עמוד 49
↑  Forczyk, Robert. Fw 200 Condor vs Atlantic Convoy: 1941-43. Osprey Publishing, 2010. ISBN 1846039177. עמודים 19-22
1 2  Thomas, עמודים 24-25
↑  Polmar, Norman. Aircraft Carriers: A History of Carrier Aviation and Its Influence on World Events, Volume I: 1909-1945. Potomac Books, Inc., 2006. ISBN 1597973440
↑  Thomas, עמוד 68
↑  Society of British Aerospace Companies
↑  Fleet Air Arm Museum
| --- | --- |
בקרת זהויות :  NLI: 987007554211605171  GND: 7849904-5  LCCN: sh2006003408  NKC: ph138045 
פיירי פולמאר סימן I במהלך נחיתה על נושאת מטוסים בים התיכון, 1941
פיירי פולמאר סימן II, ‏1942
צמד פולמאר סימן I בטיסה מעל הים התיכון, 1941
הפולמאר הראשון שנבנה והיחיד ששרד (מס' ייצור N1854), מוצג בתערוכה אווירית בפארנבורו, 8 בספטמבר 1962
פיירי פולמאר (מס' ייצור N1854) במוזיאון זרוע האוויר של הצי המלכותי, 31 בדצמבר 2008
צביה (דמות מקראית)

צִבְיָה היא דמות מקראית, אשת אחזיה, מלך יהודה במאה ה-9 לפנה"ס, ואמו של יואש, יורשו. מוצאה של צביה מבאר שבע. שמה מופיע פעמיים במקרא, בספר מלכים ובספר דברי הימים.
יש הסוברים כי ציון מקום הולדתה ומוצאה, באר שבע, מלמד על מדיניות פנים בזמן המלך יהושפט ויורשיו כדי לחזק את אחיזת שבט יהודה באזור הנגב והדרום. סברה זאת מתחזקת לאור הכתוב, שמספר בהקמתו של צי סוחר הממוקם בעציון גבר. ייתכן כי אחיזתם של מלכי יהודה בארץ אדום ושחרור אדום מעול יהודה, חיזקה את הצורך בחיזוק הדרום והדבר בא לידי ביטוי בקשרי נישואין עם משפחות מכובדות מהאזור, כמו בנישואיו של אחזיה עם צביה. לדעת מיכאל קוכמן התקשרות זו החלה עוד בימי מלכות יהורם.
ייתכן כי השם צביה נגזר משמו של הצבי.
הערות שוליים

↑  ספר מלכים ב', פרק י"ב, פסוק ב'.
↑  ספר דברי הימים ב', פרק כ"ד, פסוק א'.
↑  ספר מלכים א', פרק כ"ב, פסוקים מ"ט–נ'
↑  מיכאל קוכמן, עולם התנ"ך: מלכים ב', תל אביב, דוידזון עתי, 1994, עמ' 94.
פלוסנבירג

| --- | --- |
סמל פלוסנבירגסמל פלוסנבירג

 מדינה:  גרמניה גרמניה
 מושל:  Thomas Meiler
 שטח:  23.27 קמ"ר
 גובה:  644 מטרים
 אוכלוסייה:  ‏
  ‑ בעיירה:  1,460 (31 בדצמבר 2022)
 קואורדינטות:  49°44′09″N 12°20′55″E﻿ / ﻿49.735833333333°N 12.348611111111°E﻿ / 49.735833333333; 12.348611111111 
 אזור זמן:  UTC+1
 http://www.flossenbuerg.de
 he
 
פלוסנבירג (בצפון בווארית: Flossenbirch) היא עירייה במחוז נוישטאדט אן דר וולדנאב (אנ') בבוואריה שבגרמניה. במהלך מלחמת העולם השנייה שכן בעיירה מחנה הריכוז פלוסנבירג.
היסטוריה

ההתייחסות הראשונה לקיומה של פלוסנבירג הייתה ב-948. טירת העיירה הייתה המעוז של בית הוהנשטאופן. מאוחר יותר, פלוסנבירג השתייכה לרוזנות פפאלץ-זולצבאך ופעל בה בית המשפט האזורי של פְלוֹס (אנ') בנסיכות הבוחר מבוואריה מ-1777. כיום, היא ממוקמת באזור המנהלי פאלץ העליון (אנ').
מחנה ריכוז

בעיירה מוקם מחנה הריכוז פלוסנבירג מ-1938 עד 1945. ב-23 באפריל 1945, הדיוויזיה ה-90 של הארמייה השלישית שחררה את המחנה ללא כל לחימה.
החלק העליון והעתיק ביותר של טירת פלוסנבירג
פלוסנבירג במבט מצפון - מערב. ברקע הטירה
צעירי אגודת חב"ד בניו יורק

ערך זה עוסק בארגון צעירי אגודת חב"ד בניו יורק. אם התכוונתם לצעירי אגודת חב"ד בישראל, ראו .
ארגון צעירי אגודת חב"ד המרכזית (או: צא"ח) הוא ארגון חב"די הפועל מקראון הייטס שבניו יורק ומאגד ואחראי על השליחים ובתי חב"ד במדינת ניו יורק, ומסונף פורמלית למרכז לענייני חינוך.[דרוש מקור]
הארגון הוקם על ידי הרבי מליובאוויטש בב' באייר ה'תשט"ו. דרך ארגון זה מסר הרבי לחסידיו בכל רחבי העולם את הוראותיו והדרכותיו בפעילות החגים ועשרת המבצעים שלו.
מדי יום שישי מפעיל צא"ח צוותי בחורים למבצע תפילין וחלוקת נרות שבת ליהודים העוברים ושבים בחנויות ודוכנים בעיר ניו יורק. החל משנת ה'תשל"ו (בערך) מפעיל ספריית השאלה של ספרים תורניים הנמצאת ברחוב קינגסטון שבשכונת קראון הייטס, הנקראת בשם ספריית לוי יצחק, על שם רבי לוי יצחק שניאורסון. החל משנת ה'תשמ"ח מוציא לאור מדי שבוע עלון שבועי, הנקרא בשם "לחיים" המופץ בימי שישי. בסביבות החגים מוציא לאור עלוני הסברה על החגים היהודיים בשפה האנגלית. ובחג סוכות עוסק בהקמת סוכות ניידות, בחג החנוכה בהצבת והדלקת חנוכיות ציבוריות. צעירי חב"ד מפעילים גם מדי יום מימי החנוכה את החנוכיה הגדולה בעולם הממוקמת במנהטן, אותה מדליקים במנוף, בהדלקות אלו משתתפים בדרך כלל אישי ציבור. כמו כן אחראי הארגון על הדלקת החנוכיה המרכזית בבית הלבן, אותה מדליק נשיא ארצות הברית. בחג הפורים עוסק הארגון בחלוקת משלוחי מנות, ובפסח בחלוקת מצות.
יו"ר הארגון הרב דוד רסקין הלך לעולמו בשנת 2011, ומאז עדיין לא מונה לו מחליף. מנהל הארגון היה הרב שמואל בוטמן (אנ'), עד לפטירתו ב־2024.
במשך כמה שנים (עד שנת תשכ"ח - 1968), היה ארגון הכנסת אורחים (עבור האורחים שהגיעו להתארח במרכז חב"ד העולמי אצל הרבי) בהנהלת צעירי אגודת חב"ד בניו יורק.
הערות שוליים

↑  הקמת צעירי אגודת חב"ד בניו יורק, על ידי הרבי מליובביץ', בסוף ניסן ותחילת אייר ה'תשט"ו. 1) שיחה, בה מורה הרבי להקים את הארגון; תורת מנחם, חי"ד ע' 63 (בסוף העמוד) וע' 64. 2) איגרת, לאספת היסוד של הארגון, בה נותן הרבי קווים ותוכנית; אגרות קודש, חי"א, איגרת ג'תכט.
↑  דוגמה מהוראות הרבי לחסידיו דרך צעירי חב"ד: פרטים ובקשות למבצע תפילין - אגרות קודש חכ"ה, איגרת ט'תכ.
↑  לזיכרון הרבנית חייה מושקא שניאורסון
↑  אחד מההדלקות בשנת ה'תשס"ח
↑  ספר הגינס: "המנורה הגדולה בתבל"
↑  שתי ההדלקות בשנת ה'תשס"ז 1 ו2
↑  ראש עיריית ניו יורק מייקל בלומברג בהדלקה
ערך זה הוא קצרמרבנושא יהדות. אתם מוזמנים לתרום לוויקיפדיה ו.